Harry Fultz

Harry Fultz (29 dhjetor 1888 – 30 dhjetor 1980) pedagog amerikan i cili mes dy luftërave botërore e ndihmoi edhe arsimin në Shqipëri. 

 Biografia 
Harry T. Fultz, i lindur në qytetin Salem të shtetit Indiana në Shtetet e Bashkuara të Amerikës punoi deri në 1922 si pedagog në institucione të ndryshme arsimore në Amerikë. Gjatë kësaj periudhe pati një shkëputje 2-vjeçare (1917 - 1919) për shkak të shërbimit ushtarak. Në vitin 1922, Kryqi i Kuq Amerikan e caktoi profesorin e arteve mekanike, 34 vjeçarin Harry T. Fultz, Drejtor të Shkollës Teknike, Tiranë.

Drejtor i pare i saj ishte Harry Fultz, pedagog ne shkollen normale ne Indiana dhe ne Institutin Teknologjik Armur. Ne punen e tij ai udhehiqej nga parimi i edukimit te te tjereve permes shembullit personal. Si pedagog me qartesi e pikepamje te kthjellta teorike, pasi shpjegonte teorine, orientonte zbatimin e saj nga materia  me moton:  Hajde ta bejme se bashku.

 Vargje Ilirisë 
Në veprën e tij poetike “Lines of Illyria” ose “Vargje Ilirisë” shkruar me të bijen e tij Xhoanën gjatë qëndrimit të tyre në Tiranë, por botuar në vitin 1950 në Nju Jork, ai i ka shënuar kujtimet e tija duke i kushtuar disa vjersha Ilirisë, ku sipas të ndjerit Profesor Zef Nekaj, më shumë se shije poetike, Fultz-i tregon lashtësinë dhe vrazhdësinë e vendit që e frymëzon atë.  Z. Nekaj shprehet në vlerësimin e veprës poetike “Vargje Ilirisë”, se Z. Fultz i ka kushtuar Shqipërisë mundin dhe vrullin e veprimtarisë së tij burrërore, për më shumë se një dekadë. Ai shpreh aty ankthin  për gjëndjen e shqiptarëve në atë kohë, për të arrijturat dhe të parrijturat e tyre dhe ankimin fisnik të zemrës së zjarrtë të një njeriu përparimtar që dëshiron të bëjë sa më shumë për popullin shqiptar.

 Shih edhe 
 Instituti "Harry Fultz"

 Lidhje të jashtme 
 Instituti Harry Fultz - Tiranë (Faqe zyrtare)

 Referime 

Kategoria:Lindje 1888
Kategoria:Pedagogë amerikanë
Kategoria:Vdekje 1980